Memantina

Memantina konposatu organiko ziklikoa da, C12H21N formula duena, adamantanoaren deribatua eta aminen klasekoa. Solidoa da. Uretan disolbagarria da. Narritagarria da.

 Sintesia 
Memantina sintetizatzeko hainbat bide deskribatzen dira literaturan, gehienak 1,3-dimetiladamantanotik abiatuta eta zenbait urratsetan garatzen direnak.

 Erabilera 
Memantina Alzheimerra duten pazienteak tratatzeko usatzen da, eskuarki hidrokloruro gisa. Espianian Axura, Detam, Ebixa, Mantinex, Mantomed, Marixino, Nabila, Nemdatine eta Protalon markekin eta botika generiko gisa merkaturatzen da. Frantzian Ebixa markarekin eta botika generiko gisa merkaturatzen da. Pilula edo edabe bezala hartzen da.

Memantinak NMDA errezeptoreak blokeatzen lan egiten du, zeinetan glutamato neurotransmisorea normalean lotzen den. Neurotransmisoreak nerbio-sistemako substantzia kimikoak dira, nerbio-zelulak elkarren artean komunikatzeko aukera ematen dutenak. Glutamatoak garunaren barruan seinaleak transmititzeko moduan izandako aldaketak Alzheimer gaixotasunean ikusitako memoria galerarekin erlazionatu dira. Gainera, NMDA errzeptoreen gainestimulazioak kalte zelularra edo heriotza eragin dezake. NMDA errezeptoreak blokeatuz, memantinak garuneko seinaleen transmisioa hobetzen du eta Alzheimer gaixotasunaren sintomak murrizten ditu.

 Albo-ondorioak 
Memantinaren  albo-ondorio ohikoenak hauek dira: logura, zorabioak, hipertentsio arteriala, disnoea (arnasteko zailtasuna), idorreria, buruko mina eta farmakoarekiko hipersentsibilitatea.

 Erreferentziak